বোধনের আচারটি ভালোভাবে লক্ষ্য করলে দেখা যাবে যে বোধন মণ্ডপে অনুষ্ঠিত হয় না। বিল্ববৃক্ষমুলে এটি অনুষ্ঠিত হয়। বিল্ববৃক্ষের তলায় শরকাঠী পুঁতে সূত্র দিয়ে বেষ্টন করে এক বস্ত্রগৃহ নির্মিত হয়। এর অভ্যন্তরস্থিত বেদীতে আলক্তক, সূত্র, যুগ্ম শ্রীফল, ছুরিকা ইত্যাদি রাখা হয়। এই সমস্ত উপাচারের উপস্থিতি আমাদের সুতিকাগারের কথা স্মরণ করায়। যুগ্ম শ্রীফল মাতা ও সন্তানের প্রতীক। নাড়ী ছেদনের জন্য ছুরিকর্ণ ও নারী বন্ধনের জন্য সূত্র। আলতা শোণিতের দ্যোতক। আরো উল্লেখ্য বোধন কখনোই দিবাভাগে অনুষ্ঠিত হয় না। হয় সাংয়কালে বৈদিক যুগ থেকেই রাত্রিকাল সন্তান প্রসবের জন্য স্বীকৃত। এখন প্রশ্ন জাগাই স্বাভাবিক কার জন্মের জন্য এই আচার? আর যার হোক দেবীর জন্ম কখনোই হতে পারে না। দেবী স্বয়ং বিশ্বপ্রসবিনী। আসলে এই জন্ম অগ্নির। কাঠে অগ্নি সুপ্ত থাকে তাই তাকে জাগ্রত করার প্রয়াস। কারণ দুর্গাপূজার সঙ্গে শরৎকালীন রুদ্রযজ্ঞের সাদৃশ্য আছে। পরবর্তীকালে দেবী দুর্গাকে অগ্নিস্বরুপা কল্পনা করা হয়েছে। উদ্দেশ্য বোধনকে শাস্ত্রীয় মর্যাদাদান। তা সত্ত্বেও এই ব্যাখ্যা খুব একটা যুক্তিগ্রাহ্য হয় নি। যদি দেবতারা নিদ্রিতই থাকতেন তবে কাজাগরী লক্ষ্মী, দিপান্বিতা শ্যামা ও জগদ্ধাত্রী পূজায় বোধন করা হয় না কেন সে প্রশ্ন জাগে। সুতরাং বোধন যে মূলত লোকাচার সে স ম্প র্কে সন্দেহের অবকাশ নেই। তবে মূলের কারণটি আজ বিস্মৃত।